68 साल की उम्र में बेटे के साथ जिम में पसीना बहाती दिखीं पिंकी रोशन
Hrithik Roshan And His Mother Pinky Roshan Workout At Gym Together ऋतिक रोशन एक्टिंग के अलावा अपनी फिटनेस का ध्यान रखते हैं। ऋतिक ही नहीं बल्कि उनकी मां पिंकी रोशन भी फिटनेस फ्रीक हैं।
ऋतिक रोशन एक्टिंग के अलावा अपनी फिटनेस का ध्यान रखते हैं। ऋतिक ही नहीं बल्कि उनकी मां पिंकी रोशन भी फिटनेस फ्रीक हैं। हाल ही में उनकी मां पिंकी ने सोशल मीडिया पर एक वर्कआउट वीडियो शेयर किया है, जिसमें वह अपने बेटे के साथ एक्सरसाइज करती हुई नजर आ रही हैं। वीडियो में दोनों वर्कआउट के साथ मस्ती करते हुए भी नजर आए। सोशल मीडिया पर फैंस को ये वीडियो काफी पसंद आ रहा है।
पिंकी ने वीडियो को शेयर करते हुए कैप्शन में लिखा, 'मां और बेटा, हमारी मुलाकात हर समय होती है'। लंच के समय, डिनर के समय, मूवी टाइम और हॉलीडेज पर। हमेशा हम एक-दूसरे के साथ अपने विचार शेयर करते हैं, लेकिन उनमें से सबसे स्पेशल टाइम हम जिम में ही बिताते हैं'।
वीडियो देख फैंस ने की तारीफ 
सोशल मीडिया पर फैंस इस वीडियो पर जमकर लाइक और कमेंट कर रहे हैं। इस उम्र में ऋतिक की मां ने अपनी फिटनेस से सबको हैरान कर दिया। एक यूजर ने लिखा, ''मां बेटे का प्यार।'' तो वहीं दूसरे यूजर ने लिखा, 'हर मां के पास ऋतिक जैसा बेटा होना चाहिए।'
ऋतिक रोशन की अपकमिंग फिल्में
ऋतिक रोशन के वर्कफ्रंट की बात करें तो तो वह जल्दी ही सिद्धार्थ आनंद की फिल्म 'फाइटर' में नजर आएंगे। इस एक्शन फिल्म में उनके साथ दीपिका पादुकोण भी मुख्य भूमिका में नजर आएंगी। ये फिल्म 2024 में रिलीज हो रही है। वहीं, उन्हें कुछ दिन पहले 'विक्रम वेधा' में देखा गया था, जिसमें लीड रोल में सैफ अली खान भी थे।